**A tanulmányi ösztöndíjakról szóló 14/2011 (VI.29.) önkormányzati rendelet javításokkal**

Telki község Képviselő-testülete az Alaptörvény 32. cikk (2) bekezdésében foglalt felhatalmazás alapján az alábbi rendeletet alkotja.

**Általános rendelkezések**

***A rendelet célja***

**1. §**

E rendelet célja, hogy a szociálisan hátrányos helyzetű tanulók esélyegyenlőségének biztosítása érdekében meghatározza a Telki község képviselő-testülete által nyújtott tanulmányi ösztöndíj formáit, a juttatások feltételeit és elbírálási szabályait.

**A rendelet hatálya**

**2. §**

A rendelet hatálya kiterjed a Telki község közigazgatási területén bejelentett lakóhellyel rendelkező

*a)* a nemzeti köznevelésről szóló 2011.évi CXC. Törvény 7. §. (1) bekezdés b) – f) pontjában meghatározott közoktatási intézményben tanulókra,

*b)* a felsőoktatásban teljes idejű alapképzésben, mesterképzésben tanuló fiatalokra.

**Hatáskör**

**3. §**

A Képviselő-testület az e rendeletben szabályozott tanulmányi ösztöndíjakkal kapcsolatos hatáskörét a Szociális Bizottságra (a továbbiakban: Bizottság) ruházza át.

**Értelmező rendelkezések**

**4. §**

E rendelet alkalmazásában:

*a)* *jövedelem: az* elismert költségekkel és a befizetési kötelezettséggel csökkentett

*aa)* a személyi jövedelemadóról szóló törvény szerint meghatározott, belföldről vagy külföldről származó vagyoni érték (bevétel) függetlenül attól, hogy az adómentes vagy adóköteles,

*ab)* az a bevétel, amely után az egyszerűsített vállalkozói adóról, illetve az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni.

*b)* *vagyon:* meghatározására a szociális igazgatásról és szociális ellátásról szóló 1993. évi III. törvény 4. § (1) bekezdés b) pontjában foglaltakat kell alkalmazni;

*c)* *család:* az egy lakásban, vagy személyes gondoskodást nyújtó bentlakásos szociális, gyermekvédelmi intézményben együtt élő, ott bejelentett lakóhellyel vagy tartózkodási hellyel rendelkező közeli hozzátartozók közössége;

*d)* *közeli hozzátartozó:*

*da)* a házastárs, az élettárs,

*db)* a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató vér szerinti, örökbe fogadott, illetve nevelt gyermek,

*dc)* korhatárra való tekintet nélkül a tartósan beteg, illetve a testi, érzékszervi, értelmi, beszéd- vagy más fogyatékos vér szerinti, örökbe fogadott, illetve nevelt gyermek (a továbbiakban: fogyatékos gyermek),

*dd)* a 18. életévét be nem töltött gyermek vonatkozásában a vér szerinti és az örökbe fogadó szülő, illetve a szülő házastársa vagy élettársa;

*e)* *szociális szempontból rászorult: az a ~~hallgató~~ pályázó, akinek családjában az egy főre jutó havi ~~nettó~~ jövedelem nem haladja meg a szociális vetítési alap összegének* 630 %-át, egyedül élő esetén 700 %-át.

*g)* *helyben szokásos módon* történő kihirdetés: hirdetmény, internet.

**Közös eljárási rendelkezések**

**5. §**

(1) Az Önkormányzat által alapított ösztöndíj odaítélése pályázati úton, az általános iskolában, a középfokú oktatásban folytatott tanulmányokhoz, illetve a Bursa Hungarica Felsőoktatási Önkormányzati Ösztöndíjrendszerhez csatlakozva történik.

(2) A pályázatot a kérelmező, vagy a törvényes képviselő, illetve meghatalmazottja (a továbbiakban: kérelmező), a jogosultság megállapításához szükséges igazolások, nyilatkozatok csatolásával,

*a)* a Bursa Hungarica Felsőoktatási Önkormányzati Ösztöndíj önkormányzati ösztöndíjrész esetén az oktatási és kulturális ügyekért felelős minisztérium hivatalos lapjában közzétett pályázati adatlapon;

*b)* a Sport ösztöndíj, a művészeti ösztöndíj esetében az e rendelet *függelékét* képező pályázati adatlapon lehet benyújtani.

(3) Az elbírálás során, a kérelmező kötelezhető arra, hogy családja vagyoni, jövedelmi viszonyairól nyilatkozzék, illetve azokat igazolja. A jövedelemszámításnál irányadó időszak a havonta rendszeresen mérhető jövedelmeknél a három hónapot, egyéb jövedelmeknél pedig az egy évet nem haladhatja meg.

(4) A házasság felbontását, illetve a gyermektartásdíjat bontóperi ítélettel, a tartásdíjat megállapító bírói határozattal vagy a tartásdíj megállapítása (végrehajtása) iránti eljárás megindításáról kiállított igazolással kell igazolni. Amennyiben a tartásdíj összegéről a szülők egyezséget kötöttek, úgy a tartásdíjra vonatkozó összegről a kérelmező nyilatkozata is elfogadható. A munkanélküli státusz az illetékes Járási Hivatal határozatával igazolható.

(5) A családi pótlékot, az árvaellátást és a tartásdíj címén kapott összeget annak a személynek a jövedelmeként kell figyelembe venni, akire tekintettel azt folyósítják.

(6) A tizenhatodik életévet betöltött gyermek tanulói, illetve hallgatói jogviszonya iskolalátogatási igazolással igazolható.

(7) A benyújtott igazolások, nyilatkozatok tartalmát a Hivatal ellenőrizheti

*a)* az illetékes adó- és pénzügyi ellenőrzési hivatal megkeresésével,

*b)* a polgárok személyi adatait és lakcímét nyilvántartó szerv megkeresésével,

*c)*

*d)* az igazolást kiállító szerv, munkáltató megkeresésével,

*e)* a tényállás tisztázására környezettanulmány készítésével.

**6. §**

(1) A pályázati adatlap, az okiratok, igazolások benyújtására vonatkozó határidő elmulasztása jogvesztő.

(2) A formailag nem megfelelő, vagy tartalmilag hiányos pályázatok a pályázati eljárás során kizárásra kerülnek.

(3) Az ösztöndíjban részesülő köteles az ösztöndíj folyósítását érintő lényeges tények, körülmények megváltozását 15 napon belül írásban bejelenteni.

(4) Az értesítési kötelezettségét nem teljesítő ösztöndíjast a folyósításból és az ösztöndíj következő évi fordulójából ki kell zárni, és kötelezni kell a jogosulatlanul felvett ösztöndíj visszafizetésére.

(5) A Bizottság döntéséről a kérelmezőt, a pályázat elbírálását követő 8 munkanapon belül írásban értesíteni kell.

**Ösztöndíjformák**

**7. §**

Az e rendelet által szabályozott ösztöndíjformák olyan pénzbeli juttatások, melyek a pályázó szociális helyzete alapján

*a)* az általános és középfokú oktatásban

*aa)* a 2. § a) pontjában meghatározott közoktatási intézményben tanulók sport és művészeti ösztöndíjaként (a továbbiakban: Sport ösztöndíj és Művészeti ösztöndíj),

*b)* [[1]](#footnote-1)a felsőoktatásban tanulók

*ba)* Bursa Hungarica Felsőoktatási Önkormányzati Ösztöndíj önkormányzati ösztöndíjrészeként (a továbbiakban: Bursa ösztöndíj)

nyerhetők el.

**Sport ösztöndíja**

**8. §**

(1) A Sportösztöndíj a Sportegyesületben sportoló tanulók sportegyesületi tagdíjához nyújtott támogatás.

(2) Sport ösztöndíjban részesülhet a szociális szempontból rászorult tanuló, aki az általános iskola 1-8 évfolyamán, szakiskola, gimnázium, illetve szakközépiskola nappali képzésében folytat tanulmányokat.

(3) A Sport ösztöndíj adott évi fordulójának pályázatát, tárgyév szeptember 15. napjáig a Bizottság hirdeti meg, melyet a helyben szokásos módon közzétesz.

(4) Sport ösztöndíjra a pályázati adatlap a tárgyévben szeptember 30-ig nyújtható be.

(5) Az ösztöndíj havi egy főre jutó összege minimum 3.000.- Ft, maximum 10.000.- Ft. Az ösztöndíj megállapítása a tanév szorgalmi időszakára, 10 hónapra történik.

(6) Az ösztöndíj folyósítása havonta utólagosan történik.

(7) A pályázat benyújtásához szükséges dokumentumok:

*a)* pályázati adatlap,

*b)* tanulmányi jogviszony igazolása,

*c)* az osztályfőnök támogató javaslata

*d)* Sport egyesület elnökének támogató nyilatkozata

**Művészeti ösztöndíj**

**9. §**

(1) A Program a művészeti iskolába járó tanulók tanulmányaihoz nyújtott támogatás.

(2) A Programra az a szociális szempontból rászorult tanuló pályázhat, akinek részvételét a művészeti oktatást nyújtó Művészetoktatási Intézmény támogat.

(3) A művészeti ösztöndíj adott évi fordulójának pályázatát, tárgyév szeptember 15. napjáig a Bizottság hirdeti meg, melyet a helyben szokásos módon közzétesz.

(4) Művészeti ösztöndíjra a pályázati adatlap a tárgyévben szeptember 30-ig nyújtható be.

(5) Az ösztöndíj havi egy főre jutó összege minimum 3.000.- Ft, maximum 10.000.- Ft. Az ösztöndíj megállapítása a tanév szorgalmi időszakára, 10 hónapra történik.

(6) Az ösztöndíj folyósítása havonta utólagosan történik.

(7) A pályázat benyújtásához szükséges dokumentumok:

*e)* pályázati adatlap,

*f)* tanulmányi jogviszony igazolása,

*g)* az osztályfőnök támogató javaslata

*h)* művészetoktatási intézmény támogató nyilatkozata

**10. §**

**Bursa Hungarica Felsőoktatási Önkormányzati Ösztöndíj önkormányzati ösztöndíjrész**

**11. §**

(1) Bursa ösztöndíjban részesülhet a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet(a továbbiakban: 51/2007. (III. 26.) Korm. rendelet) 18. § (2) bekezdése által meghatározott tanulmányokat folytató, szociális szempontból rászorult hallgató.

(2) A Bursa ösztöndíj adott évi fordulójának pályázatát, az oktatási és kulturális ügyekért felelős miniszter által meghirdetett pályázathoz való csatlakozást követően, az országos pályázati felhívásban meghatározott időszakra a Bizottság hirdeti meg, melyet a helyben szokásos módon közzétesz.

(3) A Bursa ösztöndíj pénzügyi fedezete az önkormányzat mindenkori éves költségvetési rendeletében kerül meghatározásra, mely nem lehet kevesebb, mint a tárgyévet megelőző évi felhasználások teljes összege.

(4) A Bursa ösztöndíj pályázónként elnyerhető minimális összege 5. 000.- Ft/hó maximális összege 10.000.- Ft /hó.

(5) Az ösztöndíj folyósítása az 51/2007. (III. 26.) Korm. rendelet 19. § (3) bekezdésében foglaltaknak megfelelően történik.

( 6 ) A pályázat benyújtásához szükséges dokumentumok:

*a)* pályázati adatlap,

*b)* jövedelemigazolás,

*c)* hallgatói jogviszony igazolás,

*d)* az eltartott gyermekről szóló igazolás,

*e)* családi pótlék összegéről, valamint egyéb rendszeres pénzellátás folyósításáról (pl.: árvaellátás) igazolás,

**12. §**

**13. §**

(1) A képviselő-testület felhatalmazza a Polgármestert, hogy évente csatlakozzon az oktatási és kulturális ügyekért felelős minisztérium által évente meghirdetett Bursa Hungarica Felsőoktatási Önkormányzati Ösztöndíjrendszer pályázatához és aláírja a csatlakozási nyilatkozatot, illetve, hogy pályázatra a mindenkori költségvetésben ezen a címen szereplő összeg erejéig a pályázatot benyújtsa.

(2) Az ösztöndíjak pénzügyi fedezete az önkormányzat mindenkori éves költségvetési rendeletében kerül meghatározásra.

**14. §**

(1) Jelen rendelet 2011. július 1-jén lép hatályba.

(2) Jelen rendelet hatálybalépésével egyidejűleg a szociális igazgatásról és ellátásokról, valamint a gyermekjóléti ellátásokról szóló 14/2009.(IV.29.) Ör. rendelet 15. §-a.

1. [↑](#footnote-ref-1)